Abu Bakar

**Abu Bakar** () inggih punika silih tunggil pangawi Bali sané sampun kasub ring jagat sastrané. Ida dados dramawan miwah tokoh teater Ajinnyané mawit saking Jawi miwah ibunnyané mawit saking Bali. Ida ngawitin ngranjing ring sekolah dasar sané magenah ring Kediri, Tabanan, sakéwanten muputang masekolah dasar ring Debong Tengah, Tegal, Jawa Tengah. Raris nglanturang ngranjing ka SMP ring Tegal, Jawa Tengah. SMA raris kalanturang ring Semarang, sakéwanten puput ring Kalimantan. Sasampunné muputang SMA, Ida mawali malih ka Dénpasar nglanturang ngranjing ring Perguruan Tinggi Jurusan Sosial Politik ring Universitas Mahéndradata. Sakéwanten durung prasida kapuputang, Ida nénten malih nglanturang ngranjing ring Perguruan Tinggi. Abu Bakar marabian duk warsa 1975 sareng Ramini, raris madué sentana istri kakalih, dr. Injil Abu Bakar miwah dr. Ossyris Abu Bakar. Abu Bakar kabaos pengawi sané *serba bisa* yadiastun makehan kakawiandané marupa carita cendet utawi cerpen. Kakawian cerpen dané kabaos tegas, fantastis, nadanyané madaging kritik.

Abu Bakar ngawitin mlajah masastra wantah sangkaning antuk seneng kémanten, ngraris mlajah ngraga taler saking ngwacén cakepan indik sastra. Indik kawéntenan Abu Bakar ring jagat sastra ring Bali miwah Indonésia sampun nénten malih kasangsayain, punika mawinan Ida akéh pisan sampun ngamolihang penghargaan saking makudang-kudang lomba utawi pacentokan. Minakadi:
* Juara I Lomba Cipta Naskah Drama Modern se-Bali sané kamargiang Senat Fakultas Sastra Universitas Udayana (1984)
* Juara I Penulisan Naskah Sinetron sané kamargiang olih PWI (1993)
* Juara II Lomba Ésai Chairil Anwar

Ring widang sastra, sajabaning kawedar ring makudang-kudang koran, kakawiannyané taler kawedar ring *"Tuhanku Kupu-kupu", "Amerika di Luar Jendela"* miwah *"Kunang-Kunang"*. Dané taler nyurat naskah monolog sané mamurda *"Wanita Batu"* (2006) miwah drama televisi *"Komedi Hitam", "Bali Menangis"* (2004), miwah sané lianan.

Lianan ring sastra, dané taler seneng ring téater miwah fotografi. Wénten akéh naskah drama sané sampun kapentasang miwah kaarahin olih dané. Dané sampun ngrauhin makudang-kudang panegara antuk pikobet seni, minakadi Prancis miwah Amérika Serikat. Ring Amerika, Ida nyobyahang pikolih kolaborasinyané sareng seniman Ikranegara marupa pertunjukan teater *"Berani-beraninya Menunggu Godot"* (1990). Dané taler nyutradarai pementasan *"Kereta Kencana"* miwah *"Indonesia Luka"* (makakalih ring warsa 2012) miwah *"Malam Jahanam"* (2013).

Ida tasih aktip dados pangadeg miwah pamucuk ring "Téater Poliklinik" sareng "Teater Bumi", sane ring warsa 1983, sareng Téater Kampus Unud ngaryanin Club Studi Téater Fakultas Sastra Unud sané ngwentenang pementasan drama *"Di Bawah Bulan"* keliling Bali lan Lombok.

## Pangargan

## Sasuratan
Sasuratan sastra sané sampun kamedalang inggih punika:

Abu Bakar sadina-dina tiosan ring masasusatan taler ngurukang téater ring alit-alit sané seneng téater, punika mawinan ring pakubon, dané makarya genah péntas téater. Genahé puniki sané dados kalangan ri kala alit-alité pacang nyolahang lampahan téater. Dané taler aktip dados pangawi tetep ring kolom esai "English Corner" romh Bali Post, kalanturang antuk "Kaki lima" taler ring Bali Post, taler "Grasa Grusu ring Koran Bali.

## Pustaka